曹彦约
春日春陪韩签虞丞解监修禊事即席中有虾菜梨
雨馀春水压堤沙，柳未花飞蒲茁芽。
清流激湍石佛寺，崇山峻岭野人家。
大酉之山檀溪壑，春俗未改书成车。
居夷骤得群贤集，惠风鼓动生精华。
去年可疑张进士，市人物色争矜夸。
今年舣棹无所适，坐看孤鹜齐落霞。
长官敏者唐吏部，八龙受种今渥洼。
两年分韵得此老，未觉景物相宠嘉。
世南弄笔好商榷，宴客自许穷珍鲑。
万金鼎至我亦喜，便欲染指鱼与虾。
汉司隶后最静者，家有白璧无点瑕。
扣之清越声韵响，满座失喜相叹呀。
怪予穷陋一不有，冠者八乃独髽。
归而谋妇得斗酒，夜韭可剪鱼可叉。
偶欲占射酒似阙，自觉辈晚无肩差。
暗中曹刘不易得，屈宋未死甘押衙。
自从修禊卜师友，一洗万古况两蜗。
但恐朝家用贤急，去我便立文石花。
泮中曹刘不易得，屈宋未死甘押衙。
自从修禊卜师友，一洗万古况两蜗。
但恐朝家用贤急，去我便立文石花。
泮宫先生坐官舍，意此四子穷骄奢。
年前共得石居士，留客嵌空到日斜。